OpenLLM-France/wikimedia huggingface dataset:
# Legioaren Afrikar Lasterketa

Legioaren Afrikar Lasterketa 2012. urtetik urtero Melillan egiten duten atletismo lehiaketa bat da.

## Ezaugarriak

Gaur egun, 50 kilometro Martxa, 25 kilometro Martxa, 75 kilometro BTT eta 2 kilometro Mini Afrikarra ibilbidea Melillako kaleetatik igarotzen da, normalean Melillako La Vieja kaletik abiatuta. Helmuga Melillako Udaletxetik gertu egon ohi da, Kulturen Plazan.

### Parte-hartzea

Lasterketak 2.500 parte-hartzaile baino gehiago izan ditu azken edizioetan, helduen eta adingabeen artean.

### Izen-ematearen kostua

Dortsalak 25 euroko prezioa du helduentzat eta 10 eurokoa adingabeentzat.

## Erreferentziak

* ↑ Carrera Africana – Melilla. .
* ↑ «VIII Carrera La Africana» Carreras Populares Melilla.
* ↑ Faro, El. (2024-05-03). «Melilla acoge la X Carrera Africana, con record de inscritos» El Faro de Melilla.
* ↑ Este sábado se celebra la emocionante X Carrera Africana de La Legión - MelillaHoy. 2024-05-03.
* ↑ Morales, Joaquín. (2024-05-04). «Melilla entera vibra con la X edición de La Africana» El Faro de Melilla.
* ↑ Bases de la Carrera Africana de la Legión. .

## Kanpo estekak

* Datuak: Q130333817
# Haluro

Haluroak edo halogenuroak halogeno-atomo bat osagaitzat dauzkaten konposatu binarioak dira. Beste osagaia halogenoa baino elektronegatiboagoa den elementu kimiko bat edo erradikal bat da. Bi osagaien loturaren emaitza fluoruroa, kloruroa, bromuroa, ioduroa edo astaturoa da, inplikatutako halogenoaren arabera. Gatz asko haluroak dira. 1. taldeko metal guztiek haluroak osatzen dituzte halogenoekin.
Haluro-ioiak karga negatiboa daukaten halogeno-atomoak dira. Haluro-anioiak hauek dira: fluoruroa (F$^−$), kloruroa (Cl$^−$), bromuroa (Br$^−$), ioduroa (I$^−$) eta astaturoa (At$^−$). Ioi hauek gatz haluro guztien lotura ionikoetan ageri dira.

## Haluroak kimika organikoan

Kimika organikoan, halogeno-atomo bat daukan konposatu orori haluro deritzo. Alkilo-haluroak R-X motako konposatu organikoak dira: X halogenoari kobalenteki lotutako R alkilo talde daukate. Arilo-haluroetan halogenoa eraztun aromatikoari zuzenean lotuta egoten da.
Pseudohaluroek haluroen antzeko karga eta erreaktibotasuna daukate, nahiz eta halogenorik ez eduki. Esaterako, -NNN azidak, -NCO isozianatoa, CN-, etab.
Substantzia kimikoek halogenoren bat daukaten ala ez detektatzeko, Carius-en metodo halogenoa erabiltzen da.
Bestalde, dihaluroak alkano ziklikoak sintetizatzeko erabiltzen dira.

## Haluroak argiztapenean

Kaleetako farola modernoetan metal haluroen lanparak erabiltzen dira. Merkurio-lurruneko lanparak baino eraginkorragoak dira energia erabileraren aldetik, eta sodio-lurruneko lanparek igortzen duten kolore laranja baino kolore askoz hobea ematen dute. Metal haluroen lanparak berotegietan edo klima ilunetan ere erabiltzen dira argi naturalaren eskasia konpentsatzeko.
Haatik, lanpara hauek asko handitzen dute argi-poluzioa. Hori dela-eta, askotan sodio-lurruneko lanparak hobesten dira.

## Konposatu haluroak

Ondoren konposatu haluroen zenbait adibide zerrendatu dira:
* sodio kloruroa (NaCl) [geologian: Halita]
* potasio kloruroa (KCl) [geol.: Silbina]
* potasio ioduroa (KI)
* litio kloruroa (LiCl)
* kobre(II) kloruroa (CuCl$_2$)
* kloro fluoruroa (ClF)
* bromometanoa (CH$_3$Br)
* iodoformoa (CHI$_3$)
* zilar kloruroa (AgCl) [geol.: Klorargirita]

## Ikus, gainera

* Sulfuro
* Karbonato
* Silikato
* Organokloratu

## Kanpo estekak

* Datuak: Q193086
* Multimedia: Halides / Q193086
# Arsenio Martínez-Campos

Arsenio Martínez-Campos Antón (Segovia, Espainia, 1831ko abenduaren 14a - Zarautz, Gipuzkoa, 1900eko irailaren 23a) militarra eta politikaria izan zen. Kataluniako gobernari militarra izan zen 1872an. Bortizki eraso zien Bartzelonan eta Valentzian ziren Errepublikaren aldeko mugimenduei. Bera izan zen Saguntoko matxinadaren buru, Alfontso XII.a aginpidean jarri zuen estatu kolpearen buruzagia.
Bigarren Karlistaldian, Nafarroan egin zuen eraso Espainiako gobernuko armadaren buru, hamar milaka soldadu zekartzala. 1876ko otsailaren 28an, berak bidea zelaiturik, Alfonso XII.a Iruñera sartu zen. Gerraren hondarrean, Martínez-Campos kapitain jeneral izendatu zuten gerrako merituengatik. Kuban kapitain izendatu zuten, eta uhartea baketu zuen 1878an. Espainiara itzuli zenean, gobernua osatzeko agindua eman zion erregek.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q548543
* Multimedia: Arsenio Martínez-Campos / Q548543
# Kalezar

Kalezar Usurbilgo auzoa da. Antzinako hirigunea da, garai batean harresitua. XIV. mendean hiribildu titulua eman zitzionean, Belmonte de Usurbil izenarekin, han kokatu zen udaletxea. Egun, gune harresituaren bi ateak soilik geratzen dira. Nabarmenak dira auzoan dauden etxean izenak; hala nola, Kontzeju, Eskribanea, Arotzanea, Erreronea eta Barberonea.

## Demografia

* Kalezarreko biztanleria

## Ondarea

* Kontzejuzar etxea

## Kanpo estekak

* Datuak: Q12261214
* Multimedia: Kalezar / Q12261214
# Txikierdi (Usurbil)

Txikierdi Usurbilgo auzoa da.

## Merkataritza

2000ko maiatzaren 16an auzo honetan Urbil merkataritza-gunea ireki zen.

## Demografia

* Txikierdiko biztanleria

## Ikus, gainera

* Usurbil

## Kanpo estekak

* Datuak: Q12268365
# Urdaiaga

Urdaiaga, batzuetan San Esteban ere deitua, Usurbilgo auzoa da, Andatza mendiaren magalean. Biztanle gehienak auzoan sakabanatutako baserrietan bizi dira.

## Geografia

Auzoaren gune adierazgarriena San Esteban baseliza da, zeinaren inguruan etxe eta baserri batzuk biltzen diren, Usurbilgo herrigunetik 2 kmra gutxi gorabehera. Handik abiatzen da Andatza mendira oinez igotzeko ohiko bidea. Bestalde, baselizatik Usurbil, Zubieta eta Arratzain mendiko ikuspegi zabala dago begien aurrean. Auzora Oria ibaiaren ertzean dagoen Santu Enea auzunetik irits daiteke, aldapan gora kilometro bat igota; aukeran, Txoko Alde deritzon auzunetik ere igo daiteke, hau ere Oria ibaiaren ertzean, Aginaga inguruetan. Auzoko jaiak abuztuaren 3an ospatzen dira, San Esteban santuaren omenez.

## Historia

Erdi Arotik datoz auzoari buruzko erreferentziak, Andatza mendiko lurrak Orreagako kolegiataren eskuetan geratu zirenean, 1406an Juan Beltran Atxegak eta Orreagako prioreak hitzarmena sinatuta, harik eta XIX. mendean estatua jabe bihurtu zen arte. Mende horietan zehar, Urdaiagako basoek Orio, Aginaga eta beste ontziolak zurez elikatu zituzten. Historian, burdinolak (aingura-olak), errotak, harrobiak eta zeta-ola ere izan dira auzoan. Egun, abeltzaintza da auzoaren jarduera nagusia. Urtinea lorategia ere han da.

## Demografia

* Urdaiagako biztanleria

## Kanpo estekak

* Datuak: Q12268621
* Multimedia: Urdaiaga / Q12268621
# Basalgo

Basalgo Bergarako (Gipuzkoa) iparraldean dagoen auzoa da, Elgetarako bidean, Ubera eta Osintxu artean kokaturik dagoena. Basalgar da bertako herritarren jentilizioa.

## Demografia

* Basalgoko biztanleria

## Ondasun nabarmenak

* Santiago Apostoluaren eliza: XV.-XVI. mendean eraikia jatorriz.
* Gallastegitarren dorretxea: XV. mendekoa.

## Kanpo estekak

* Basalgo Bergarako udal webgunean
* Datuak: Q12254817
* Multimedia: Basalgo / Q12254817
# Elosua (Bergara)

    Beste esanahi batzuen berri izateko, ikus: «Elosu (argipena)»
Elosua Bergarako (Gipuzkoa) ipar-ekialdeko auzo bat da, Azkoitirako bidean. 50 bat baserrik osatzen dute auzunea. Berez, errepidearen alde batean dauden auzuneko etxeak Bergarakoak dira eta beste aldean daudenak berriz Azkoitiko izen berdineko auzoarenak.

## Izena

Elosua izenaren -a amaiera artikulua da. Hortaz, honela deklinatzen da: Elosua, Elosuan, baina Elosura, Elosuko (hala nola Bizkaia/Bizkaiko edo Azkoitia/Azkoitiko). Bertakoek Elosu esaten dute.

## Demografia

* Elosuko biztanleria

## Ondasun nabarmenak

* Baserriak: nabarmenak dira Iriaun edo Ixaun eta Gomezkorta edo Gomozkorta baserriak.
* XII. mendeko gaztelu nafar baten aztarnak, Iriaun gaztelua.
* San Martin eliza, XV. mendean hasia.
Elizaren ondoko abade etxe zaharra aterpetxea da gaur egunean, eta gaua har liteke bertako gela kolektiboetan.

## Kultura
### Jaiak

Maiatz inguruan (Garizumaren arabera) Igokunde eguna ospatzen da, eta erromeria egin ohi da.
Udaberrian halaber, Bergarako Pazkoetatik 15 egunera Otaba jaiak ospatzen dira. Hiru eguneko jaia egin ohi da asteburu batean.
Urriaren 12an, Pilareko Andre Mariaren egunean, Ganadu azoka egiten da, eta auzoan jende gehien biltzen duen ospakizuna izan ohi da,
Abenduaren 24an Gabon eskean irteten dira auzotarrak.

## Ikus, gainera

* Elosua (Azkoitia)

## Kanpo estekak

* Elosua Bergarako udal webgunean
* Auzoko etxe guztien izenak eta kokapenak
* Datuak: Q12256773
* Multimedia: Elosua (Bergara) / Q12256773
# Osintxu

Osintxu edo Martires Bergarako (Gipuzkoa) iparraldean eta Deba ibaiaren ezkerraldean dagoen auzoa da, Soraluzeren ondoan kokatutakoa. Haran horretako herri gehienen moduan, Osintxu, hiruzpalau mendiren magalean eraikia dago. Frontoi bat, plaza bat eta baseliza txiki bat, eta hainbat etxe ditu. Osintxuk 500 biztanle inguru ditu eta gehienak mendietako baserrietan bizi dira.

## Mugakideak

Iparraldean Soraluzeko udalerria, eta hego-mendebaldean Basalgo, hegoaldean Murinondo eta hego-ekialdean Elosua auzo bergararrak mugakide ditu.

## Auzuneak

* Muskiritxu (Muzkitxu): Arando, Laspiurgañekoa, Gento eta Gantxegigoiti baserriak arkitektonikoki aipatzekoak dira.
* Iraban: Olalde, Azkorta, Oregi, Galartza eta Mekoleta baserriak.
* Kalparra: Izarre eta Untzueta baserriak.
* Mekolalde.

## Historia

Herriaren lehenengo aipamen idatzia "Osiranzu" da, data ezezagunekoa, fonetikoki "Osintxu" gelditu dena.
Espainia eta Frantziaren arteko Konbentzio Gerrak herria kolpatu zuen, eta 1795eko maiatz eta ekain artean Muskiritxu aldean borrokak pairatu zituzten.
1834ean aldiz uholdeek kalteak eragin zituen Osintxun, besteak beste baseliza desagerraraziz. Leku berean San Emeteri eta Zeledonio Santu Martirien eliza eraiki zuten geroago, 1881ean parrokia bilakatu zena.
Azkenik, kalean biztanleria igo egin zen XX. mendeko hasieran Artetxetar anaien enpresa 1910ean abiatzean. Industria jarduera tradizionala aurretik bazegoen, Muskiritxu errekaren urak aprobetxatuz ur-erroten edo boluen bidez. Horren lekuko dira Atxuriondo, Billotegi, Laspiur eta Osintxu izeneko boluak.

## Demografia

* Osintxuko biztanleria

## Osintxuar ezagunak

* Isabel Lete Landa (1913-1941), moja eta dohatsua.
* 1984 eta 1986an Osintxuko Juantxo Urbieta eta Amaia Agirre dantzariek Euskal Herriko Dantza Solteko Txapelketa irabazi zuten Seguran.
* Jose Luis Gorrotxategi, bertsolari ohia.
* Jon Olivares, aktore eta hezitzailea.
* Paulo Azpiazu, “Azpiazu Fitness” bezala ezaguna den instagramer eta entrenatzaile pertsonala.

## Ikus, gainera

* Debagoiena
* Bergara

## Kanpo estekak

* (Gaztelaniaz)Osintxuko informazioa udal webgunean
* Datuak: Q12265335
* Multimedia: Osintxu / Q12265335
* ↑ «Zerbait benetakoa kontatzen duzunean norberarengan ardura gehigarri bat sortzen da» EITB 2021-04-06 (Noiz kontsultatua: 2022-07-05).
* ↑ «Lankide berriak OinHerri egitasmoan» txatxilipurdi.eus 2015-10-20 (Noiz kontsultatua: 2022-07-05).
# Ana Gomes

Ana Maria Rosa Martins Gomes (Lisboa, 1954ko otsailaren 9a) Alderdi Sozialistako (PS) portugaldar diplomazialari eta politikaria da.

## Biografia

Gomesek zuzenbidea ikasketak egin zituen Lisboako Unibertsitatean, eta kanpo zerbitzuan lan egin zuen 1980tik. 1982tik 1986ra Errepublikako Presidentearen aholkulari diplomatiko jardun zuen. Nazio Batuen aurrean Portugalek New Yorken eta Genevan zituen misioetan ere lan egin zuen, baita Tokion eta Londresen zituen enbaxadetan ere. 1999ko urtarrilaren 30etik, Portugalgo ordezkari aritu zen Jakartan, eta 2000tik aurrera Portugalgo enbaxadore ere ofizialki Indonesian, bi herrialdeek harreman diplomatikoak berriz hasi eta gero. Gomesek rol garrantzitsua jokatu zuen Ekialdeko Timor Nazio Batuetara transferitzeko prozesuan. Gomesen Yakartako zerbitzua 2003an amaitu zen.
2000. urtetik Alderdi Sozialistako kidea da Gomes. 2004tik 2019ra, Europako Parlamentuko diputatua izan zen.
2020ko irailaren 10ean, ofizialki iragarri zuen 2021eko Portugalgo presidentetzarako hauteskundeetarako bere hautagaitza, Alderdi Sozialistaren babes ofizialik gabe. Bigarren postuan amaitu zuen, botoen % 13rekin, Portugalen emakume batek presidentetzarako hauteskundeetan inoiz lortutako emaitzarik onena. Hala ere, Marcelo Rebelo de Sousa presidente titularrak aise garaitu zuen.

## Erreferentziak

* ↑ Partido Socialista - Home. 2 de agosto de 2009.
* ↑ Sapage, Sónia. (2020-09-10). «Ana Gomes: “Não devo nem posso desertar deste combate pela democracia”» Público.
* ↑ Lopes, Maria João; Martins, Ruben. (24 de enero de 2021). «Presidenciais: Ana Gomes é a mulher mais votada de sempre» Público.

## Kanpo estekak

* Datuak: Q2844986
* Multimedia: Ana Gomes / Q2844986
# Afarreko triangelua

Afarreko triangelua edo Afarreko sakonunea Afrikako Adarreko eskualdea da, non Afrikako eta Arabiako plakak banatzen ari diren. Rift Haran Handia bertan hasten da. Assal aintzira, Afrika osoko lekurik baxuena, bertan dago.
Etiopia, Eritrea eta Djibuti artean banaturik, sumendi aktibo asko dituen arren, bertan topaturiko hominidoen fosilei esker ezaguna da (ospetsuena Lucy izanik). Sakonunea leku bero eta idorra da oso; 60 °C ere neurtu dute. Lurrazal kontinentalean neurtutako lodiera txikiena (16 km-koa) bertan dago.

## Erreferentziak

* ↑ (Gaztelaniaz) Caldentey, Diego. (2016-8-23). «El infierno en la Tierra se llama Afar, donde trabajan a 60 grados y por 5 euros» La Información.
* ↑ Apraiz Atutxa, Arturo. (2005). Plaka-tektonika: Lurraren funtzionamendua ulertzeko teoria. Bilbo: Udako Euskal Unibertsitatea, 73 or. ISBN 84-8438-075-0..

## Kanpo estekak

* Datuak: Q217223
* Multimedia: Afar Triangle / Q217223
# Difenil eter

Difenil eterra konposatu organikoa da, (C$_6$H$_5$)$_2$O formula duena eta arilo-eterren klasekoa. Geranioa gogorarazten duen usain atsegineko likido edo solido kolorge gisa agertzen da giro-tenperaturan 25-26 C-ko fusio-puntua duelako. Disolbagarria da dietil eterretan, azido azetikotan, bentzenotan eta metanoletan.
Naturan landare eta fruituetan aurkitu da, mahatsean eta mangoan esaterako.

## Sintesia

Hainbat bide dago difenil eterra sintetizatzeko. Ohikoenetakoan fenola bromobentzenoarekin erreakzionarazten da base baten presentzia eta kobrea katalizatzaile gisa usatuz.
    PhOH + PhBr → PhOPh + HBr
Fenolaren produkzioan bifenil eterra azpiproduktu adierazgarria da presio handiko klorobentzonoaren hidrolisian.

## Erabilera

Difenil eterrak erabilera ugari ditu.
Batetik, usain-emaile moduan baliatzen da edertasun-produktuetan, xaboietan esaterako, eta eilikagaigintzan.
Bestetik, bifeniloarekin eratzen duen nahaste eutektikoa beroa tranferitzeko fluido bezala erabiltzen da.
Azkenik, difenil eterra polibromatutako difenil eterrak sintetizatzeko lehengaia da, dekabromodefenil eterra etsenplurako. Konposatu hauek sua atzeratzeko agenteak dira. Halaber, poluitzaile organiko iraunkorrak dira eta Stockholmeko hitzarmenak mugatzen du beraien erabilera.

## Erreferentziak

* ↑ (Ingelesez) PubChem. «Diphenyl ether» pubchem.ncbi.nlm.nih.gov (Noiz kontsultatua: 2024-11-06).
* ↑ (Ingelesez) Wiley-VCH, ed. (2003-03-11). Ullmann's Encyclopedia of Industrial Chemistry. (1. argitaraldia) Wiley doi:10.1002/14356007.a11_141. ISBN 978-3-527-30385-4. (Noiz kontsultatua: 2024-11-06).
* ↑ «DIPHENYL ETHER | FEMA» www.femaflavor.org (Noiz kontsultatua: 2024-11-06).
* ↑ «Phenyl ether - Hazardous Agents | Haz-Map» haz-map.com (Noiz kontsultatua: 2024-11-06).
* ↑ Stockholm Convention on Persistent Organic Pollutants. .

## Kanpo estekak

* Datuak: Q419453
* Multimedia: Diphenyl ether / Q419453
# Bromobentzeno

Bromobentzenoa konposatu organikoa da, C$_6$H$_5$Br formula duena, organobromatuen familiakoa eta arilo-haluroen klasekoa. Likido korlorgea da usain garratzekoa. Uretan disolbaezina da, baina disolbagarria ohiko disolbatzaile organikoetan, bentzenotan eta kloroformotan adibidez.
Erreaktibo erabilia da sintesi organikoan, adibidez fenilo taldea txertatzeko edo disolbatzaile moduan.

## Sintesia

Bromobentzenoa sintetizatzen da bentzenoa bromoarekin erreakzionaraziz aluminio kloruroaren moduko Lewisen azido baten presentzian.
${\ce {C6H6 + Br2 -> C6H5Br + HBr}}$

## Toxikotasuna

Bromobentzenoa toxikotasun txikikotzat jotzen da, nahiz eta esposizio handiek gibelari eta nerbio-sistemari eragiten dioten.

## Erreferentziak

* ↑ (Ingelesez) PubChem. «Bromobenzene» pubchem.ncbi.nlm.nih.gov (Noiz kontsultatua: 2024-11-06).
* ↑ (Ingelesez) «Organic chemistry» Journal of the Chemical Society, Abstracts 38 (0): 307–329. 1880-01-01 doi:10.1039/CA8803800307. ISSN 0590-9791. (Noiz kontsultatua: 2024-11-06).
* ↑ «T3DB: Bromobenzene» www.t3db.ca (Noiz kontsultatua: 2024-11-06).

## Kanpo estekak

* Datuak: Q410597
* Multimedia: Bromobenzene / Q410597
# Carlos Aseginolaza

Carlos Aseginolaza Iparragirre (Idiazabal, 1955eko azaroaren 4a – Oiartzun-Goizueta, 2015eko urtarrilaren 16a) gipuzkoar botanikoa izan zen, Euskal Herriko floran aditua.

## Biografia

Biologia ikasi zuen Salamancako Unibertsitatean eta ingurune-teknikaria izan zen Oiartzun eta Gipuzkoako Foru Aldundian eta baita Beasainen irakaslea ere. Aranzadi Zientzia Elkarteko kidea, 1980ko hamarkadan sakon ikertu zuen Euskal Herriko flora. ARAN herbarioko datu-basea digitalizatzeko lana hasi zuen, hiltzerakoan 200.000 sarrera inguru zituena. Bere lan aipagarrienak Catálogo florístico de Álava, Vizcaya y Guipúzcoa (1984), Vegetación de la Comunidad Autónoma del País Vasco (1988), Mapa de Vegetación de la Comunidad Autónoma de País Vasco (1990-92), Propuesta de Catálogo Vasco de Especies Amenazadas (1997) eta, botaniko ororentzat oinarrizko lana den Euskal Herriko landareak eta inguruetakoak sailkatzeko gako irudidunak (1999) dira.
Artikutzatik itzultzen ari zela, errepide istripu batean hil zen baso-pista batean. Bere omenez, Gipuzkoako Foru Aldundiak Naturaren ikerketa eta zabalkundeko Carlos Aseginolaza Iparragirre beka ezarri zuen.

## Erreferentziak

* 1 2 3 4 5 alavesia.org. (2015/01/23). En recuerdo de Carlos Aseguinolaza. .
* 1 2 3 4 5 6 Aranzadi Zientzia Elkartea. (2015-1-19). Carlos Aseginolaza botaniko gipuzkoarra hil da. .
* ↑ gazteaukera.euskadi.eus. Naturaren ikerketa eta zabalkundeko Carlos Aseginolaza Iparragirre beka Gipuzkoan. .

## Kanpo estekak

* Datuak: Q21505376
# Guillaume Irigoien

    Artikulu hau euskal idazle baxenafartarrari buruzkoa da; beste esanahietarako, ikus «Irigoien».
Guillaume Irigoien (batzuetan, Gillom Irigoien; Ainhize, Nafarroa Beherea, 1959ko azaroaren 4a - ) euskal idazle eta kazetaria da. Mattin Irigoien antzerkigilea anaia du.

## Lanak
### Antzerkia

* Zortzi ehun ahari (1984, Eusko Jaurlaritza)

## Ikus, gainera

* Mattin Irigoien

## Kanpo loturak

* Guillaume Irigoien literaturaren zubitegian
| Euskal idazleak | Artikulu hau euskal idazle bati buruzko zirriborroa da. Wikipedia lagun dezakezu edukia osatuz. |
* Datuak: Q12258777
# Aitziber Sarasola

Aitziber Sarasola (Tolosa, Gipuzkoa, 1973ko azaroaren 4a - Iruñea, Nafarroa, 2014ko abenduaren 21a) nafar politikari eta euskaltzalea izan zen.

## Biografia

1973an jaio zen Tolosan baina Iruñean bizi zen. 90. hamarkadan Kimuak aisialdi taldeko begiralea izan zen Tolosan.2007tik 2010ra bitartean, euskaltegi sareko irakasle izateaz gain, AEKko Nafarroako koordinatzailea izan zen. 2011ko udal eta foru hauteskundeetan Bilduko parlamentari Nafarroako Parlamenturako hautatu zuten. Bestalde, Nafarroako Hitzan kolaboratzaile moduan aritu zen.
Nafarroako Parlamentuan, euskararen aldeko lan eta jarrerarengatik nabarmendu zen. 2012an, urdaileko minbizia diagnostikatu zioten, eta 2013an parlamentura itzuli bazen ere, parlamentari jarduna utzi behar izan zuen, berriro gaixotuta.

## Erreferentziak

* ↑ Grupos Parlamentarios Nafarroako Parlamentua
* 1 2 «Aitziber Sarasola EH Bilduko parlamentaria hil da», Berria, 2014-12-22
* Datuak: Q20492321
# Jagoba Zarraga

Jagoba Zarraga Martínez (Bilbo, Bizkaia, 1997ko azaroaren 4a) euskal herritar futbolaria da. Atezain lanetan aritzen da.

## Kirol Ibilbidea

2024ko ekainaren 30ean eguneratua. Datu ofizialak.
| Taldea | Maila | Denboraldia | Liga | Liga | Kopa | Kopa | Champions League | Champions League | Europa League | Europa League | Conference League | Conference League | Superkopa | Superkopa | Denera | Denera |
| Taldea | Maila | Denboraldia | JP | G | JP | G | JP | G | JP | G | JP | G | JP | G | JP | G |
| Deportivo Aragón | 3. | 2016/17 | 3 | 0 | - | - | - | - | - | - | | | - | - | 3 | 0 |
| Deportivo Aragón | 2.B | 2017/18 | 15 | 0 | - | - | - | - | - | - | | | - | - | 15 | 0 |
| Deportivo Aragón | Denera | Denera | 18 | 0 | - | - | - | - | - | - | | | - | - | 18 | 0 |
| Racing Santander | 2.B | 2018/19 | 2 | 0 | 0 | 0 | - | - | - | - | | | - | - | 2 | 0 |
| Racing Santander | Denera | Denera | 2 | 0 | 0 | 0 | - | - | - | - | | | - | - | 2 | 0 |
| Rayo Majadahonda | 2.B | 2019/20 | 5 | 0 | 2 | 0 | - | - | - | - | | | - | - | 7 | 0 |
| Rayo Majadahonda | Denera | Denera | 5 | 0 | 2 | 0 | - | - | - | - | | | - | - | 7 | 0 |
| Racing Santander | 2.B | 2020/21 | 0 | 0 | 0 | 0 | - | - | - | - | | | - | - | 0 | 0 |
| Racing Santander | Denera | Denera | 0 | 0 | 0 | 0 | - | - | - | - | | | - | - | 0 | 0 |
| Villarrobledo | 2.B | 2020/21 | 12 | 0 | - | - | - | - | - | - | | | - | - | 12 | 0 |
| Villarrobledo | Denera | Denera | 12 | 0 | - | - | - | - | - | - | | | - | - | 12 | 0 |
| Alcorcón B | 3.F | 2021/22 | 24 | 0 | - | - | - | - | - | - | - | - | - | - | 24 | 0 |
| Alcorcón B | Denera | Denera | 24 | 0 | - | - | - | - | - | - | - | - | - | - | 24 | 0 |
| Cerdanyola | 2.F | 2022/23 | 18 | 0 | - | - | - | - | - | - | - | - | - | - | 18 | 0 |
| Cerdanyola | Denera | Denera | 18 | 0 | - | - | - | - | - | - | - | - | - | - | 18 | 0 |
| S.S. de los Reyes | 2.F | 2023/24 | 38 | 0 | - | - | - | - | - | - | - | - | - | - | 38 | 0 |
| S.S. de los Reyes | Denera | Denera | 38 | 0 | - | - | - | - | - | - | - | - | - | - | 38 | 0 |
| Atlètic Balears | 2.F | 2024/25 | - | - | - | - | - | - | - | - | - | - | - | - | - | - |
| Atlètic Balears | Denera | Denera | - | - | - | - | - | - | - | - | - | - | - | - | - | - |
| Ibilbide osoan | Ibilbide osoan | Ibilbide osoan | 117 | 0 | 2 | 0 | - | - | - | - | - | - | - | - | 119 | 0 |

## Kanpo estekak

* Fitxa
* Datuak: Q128867884